gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6796, del 14-06-2012 (2012/5652)

Informació pública de la proposta de modificació puntual del Pla General, equipament administratiu de la plaça de la Fruita, 11,12,13 i 14.
-------------------------------------------------------------------------------------------------------------------------------------------

### Dades del document

Número de DOGV
:   6796

Data del DOGV
:   14-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5652


Organisme emissor
:   Ajuntament d'Elx

Tipus de document
:   Anunci

Informació pública de la proposta de modificació puntual del Pla General, equipament administratiu de la plaça de la Fruita, 11,12,13 i 14. [2012/5652]  
L'Ajuntament en Ple, en sessió celebrada el 30 d'abril de 2012, va adoptar, entre altres, l'acord següent:   
Primer. Sotmetre a informació pública la proposta de modificació puntual del Pla General, equipament administratiu de la plaça de la Fruita números 11, 12, 13 i 14. La mencionada informació pública es realitzarà mitjançant el seu anunci al DOCV i en un periodic deis de major circulació, durant el termini d'un mes, a fi que els interessats puguen presentar les al·legacions i els suggeriments que estimen oportuns.   
Segon. Suspendre l'atorgament de llicències en aquelles zones afectades per la modificació proposada.   
  
Elx, 15 de maig de 2012.- El tinent d'alcalde d'Ordenació Urbana i Infraestructures: Vicente J. Granero Miralles.
Diari Oficial de la Generalitat Valenciana


Sumari del DOGV 6836, del 08-08-2012 (2012/7570)

Informació pública de la 30a modificació del pla general, relativa a la redelimitació de la unitat d'actuació número 7 del pla general d'ordenació urbana.
----------------------------------------------------------------------------------------------------------------------------------------------------------

### Dades del document

Número de DOGV
:   6836

Data del DOGV
:   08-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/7570


Data del document
:   29-06-2012

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * pla d'urbanisme
    * administració local

Informació pública de la 30a modificació del pla general, relativa a la redelimitació de la unitat d'actuació número 7 del pla general d'ordenació urbana. [2012/7570]  
El Ple de l'Ajuntament, de 27 de juny de 2012, va acordar el que segueix:  
Sotmetre a informació pública, pel termini d'un mes, i mitjançant un anunci publicat en un diari d'informació general editat a la Comunitat Valenciana, en el Diari Oficial de la Comunitat Valenciana i en la pàgina web municipal, la 30a modificació del pla general, relativa a la redelimitació de la unitat d'actuació número 7 del pla general d'ordenació urbana.  
Durant el termini esmentat es podran formular davant l'Ajuntament les al·legacions que s'estimen pertinents.  
  
Sant Vicent del Raspeig, 29 de juny de 2012.- El regidor delegat d'Urbanisme: Antonio Carbonell Pastor.
Diari Oficial de la Generalitat Valenciana


Sumari del DOGV 6871, del 27-09-2012 (2012/8870)

RESOLUCIÓ de 12 de setembre de 2012, del Tribunal del concurs oposició per a la provisió de vacants de facultatius especialistes de departament en l'especialitat de Pediatria i les seues àrees específiques, d'institucions sanitàries de l'Agència Valenciana de Salut, per la qual es publica la resolució definitiva del concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6871

Data del DOGV
:   27-09-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/8870


Data del document
:   12-09-2012

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 12 de setembre de 2012, del Tribunal del concurs oposició per a la provisió de vacants de facultatius especialistes de departament en l'especialitat de Pediatria i les seues àrees específiques, d'institucions sanitàries de l'Agència Valenciana de Salut, per la qual es publica la resolució definitiva del concurs oposició. [2012/8870]
De conformitat amb la base 6.4. de la Resolució de 28 de maig de 2009, del director general de Recursos Humans, per la qual es convoca concurs oposició per a la provisió de vacants de facultatius especialistes de departament de Pediatria i les seues àrees específiques d'institucions sanitàries de l'Agència Valenciana de Salut (Diari Oficial de la Comunitat Valenciana núm. 6054, de 10.07.2009), es publica en els annexos I i II la resolució definitiva del concurs oposició per l'orde de puntuació aconseguida, i s'especifica la puntuació obtinguda en la fase d'oposició i en la fase de concurs.
A títol informatiu es fa constar que la present relació únicament dóna compte dels aspirants que han arribat a este punt del procés selectiu i que, d'acord amb les bases de la convocatòria, només causaran dret i podran considerar-se finalment aprovats aquells candidats que obtinguen una de les 60 places convocades (12 per promoció interna i 48 per torn lliure, de les quals se'n reserven fins a 3 a la quota de discapacitats).
Contra esta resolució podrà interposar-se recurs d'alçada davant del director general de Recursos Humans, en el termini d'un mes comptador des de l'endemà de la publicació en el Diari Oficial de la Comunitat Valenciana d'esta resolució, tot això d'acord amb els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això sense perjuí que s'utilitze qualsevol altre recurs que per al seu dret estime convenient.
València, 12 de setembre de 2012.- El president del Tribunal: Gregorio Gómez Soriano.
Diari Oficial de la Generalitat Valenciana


Sumari del DOGV 6718, del 21-02-2012 (2012/1448)

RESOLUCIÓ de 13 de febrer de 2012, de la Universitat d'Alacant, per la qual nomena Ana Isabel Juan Gallardo professora titular d'universitat en l'àrea de coneixement de Botànica.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6718

Data del DOGV
:   21-02-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/1448


Data del document
:   13-02-2012

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 de febrer de 2012, de la Universitat d'Alacant, per la qual nomena Ana Isabel Juan Gallardo professora titular d'universitat en l'àrea de coneixement de Botànica. [2012/1448]  
De conformitat amb la proposta elevada per la comissió nomenada per a jutjar la plaça de professor titular d'universitat (DF02705), convocada per la Resolució de 7 de novembre de 2011 (BOE de 18 de novembre), de l'àrea de coneixement de Botànica, Departament de Ciències Naturals i Recursos Ambientals, i presentada per l'interessat la documentació a què fa referència la base novena de la convocatòria; este Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenrotllen, ha resolt:  
  
Nomenar Ana Isabel Juan Gallardo, amb document nacional d'identitat número 67442257H, professora titular d'universitat de l'àrea de coneixement de Botànica, adscrita al departament de Ciències Naturals i Recursos Ambientals.   
  
Contra aquesta resolució, que esgota la via administrativa, pot l'interessat interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999.  
  
  
Alacant, 13 de febrer de 2012.- El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 6789, del 05-06-2012 (2012/5337)

Formalització del contracte número SE/13/12. Servei de direcció d'execució de l'obra, control d'execució i gestió econòmica de l'obra del Servei d'Experimentació Animal (A1); redacció dels mesuraments i pressupost del projecte d'execució.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6789

Data del DOGV
:   05-06-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/5337


Data del document
:   25-05-2012

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * adjudicació de contracte administratiu
    * contracte de serveis

Formalització del contracte número SE/13/12. Servei de direcció d'execució de l'obra, control d'execució i gestió econòmica de l'obra del Servei d'Experimentació Animal (A1); redacció dels mesuraments i pressupost del projecte d'execució. [2012/5337]  
1. Entitat adjudicadora  
a) Organisme: Universitat Jaume I.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SE/13/12.  
d) Adreça d'Internet del perfil del contractant: .  
2. Objecte del contracte  
a) Tipus: servei.  
b) Descripció: servei de direcció d'execució de l'obra, control d'execució i gestió econòmica de l'obra del Servei d'Experimentació Animal (A1); redacció dels mesuraments i pressupost del projecte d'execució.  
  
c) Divisió per lots i nombre de lots/nombre d'unitats: lot únic.  
  
d) CPV: 74000000-9.  
3. Tramitació i procediment  
a) Tramitació: ordinària.  
b) Procediment: negociat sense publicitat.  
4. Pressupost base de licitació  
Lot únic: import net, 58.898,00 euros; import total, 69.499,64 euros.  
5. Formalització del contracte  
a) Data d'adjudicació: 18 de maig de 2012.  
b) Data de formalització del contracte: 23 de maig de 2012.  
b) Contractista: Casartek, SL.  
d) Import o cànon d'adjudicació. Lot únic: import net, 58.000,00 euros; import total, 68.440,00 euros.  
e) Avantatges de l'oferta adjudicatària: ofereix un major percentatge de baixa a més d'oferir un millor estudi de la metodologia que cal aplicar, així com una millor organització de l'equip i dels mitjans de treball.  
6. Altres informacions  
  
Castelló de la Plana, 25 de maig de 2012.- El rector: Vicent Climent i Jordà.
Diari Oficial de la Generalitat Valenciana


Sumari del DOGV 6815, del 10-07-2012 (2012/6577)

Citació a les persones interessades en el recurs contenciós administratiu, procediment ordinari número 5/000534/2012.
---------------------------------------------------------------------------------------------------------------------

### Dades del document

Número de DOGV
:   6815

Data del DOGV
:   10-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6577


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a les persones interessades en el recurs contenciós administratiu, procediment ordinari número 5/000534/2012. [2012/6577]  
El secretari judicial de la Sala Contenciosa Administrativa del Tribunal Superior de la Comunitat Autònoma Valenciana, Secció 5, fa saber:   
Que la Confederació Sindical de Comissions Obreres del País Valencià ha interposat recurs contenciós administratiu amb el número 5/000534/2420-HN contra el Decret 73/2012, del Consell, de data 18 de maig, pel qual es determinen les condicions d'aplicació del Reial Decret Llei 14/2012, de 20 d'abril, de mesures per a racionalitzar la despesa pública educativa no universitària a la Comunitat Valenciana. Mitjançant aquest edicte se cita els interessats perquè puguen comparéixer en el termini de 20 dies des de la publicació d'aquest edicte.   
  
  
València, 2 de juliol de 2012.- El secretari: Juan García Mollà.
Diari Oficial de la Generalitat Valenciana


Sumari del DOGV 6729, del 07-03-2012 (2012/2186)

Notificació d'anul·lació d'autoritzacions sanitàries i inscripció en el Registre General Sanitari d'Empreses Alimentàries i Aliments. Expedient número DB-266/2011 i altres.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6729

Data del DOGV
:   07-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2186


Organisme emissor
:   Conselleria de Sanitat

Tipus de document
:   Anunci

Notificació d'anul·lació d'autoritzacions sanitàries i inscripció en el Registre General Sanitari d'Empreses Alimentàries i Aliments. Expedient número DB-266/2011 i altres. [2012/2186]  
  
  
  
  
No s'han pogut notificar de manera personal i directa a les persones interessades les resolucions que s'indiquen a continuació d'anul·lació de les autoritzacions sanitàries i inscripció en el Registre General Sanitari d'Empreses Alimentàries i Aliments, i d'acord amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.  
Per a conèixer el contingut íntegre de la resolució ha de comparèixer en la Direcció General d'Investigació i Salut Pública de la Conselleria de Sanitat, situada en l'avinguda de Catalunya, 21, de València, en el termini de deu dies des de l'endemà de la publicació d'aquest edicte. Una vegada transcorregut aquest termini, la notificació es considera feta amb caràcter general.   
  
València, 27 de febrer de 2012.- El director general d'Investigació i Salut Pública: Manuel Escolano Puig.  
  
«Vistos els expedients d'anul·lació de les autoritzacions sanitàries i inscripció en el Registre General Sanitari d'Empreses Alimentàries i d'Aliments dels establiments que s'allisten en la taula adjunta i d'acord amb el que disposen el Reial Decret 191/2011, de 18 de febrer, i altres disposicions complementàries.  
Com que esta Direcció General d'Investigació i Salut Pública té competència per a resoldre d'acord amb l'article 20 del Decret 111/2011, de 2 de setembre, del Consell de la Generalitat, que aprova el Reglament Orgànic i Funcional de la Generalitat de Sanitat, resolc anul·lar les autoritzacions sanitàries de funcionament i inscripció en el Registre General Sanitari d'Empreses Alimentàries i Aliments pels motius detallats.  
  
Contra aquest acte es pot interposar un recurs d'alçada en el termini d'un mes comptador des de l'endemà de la publicació d'aquest edicte davant la Secretaria Autonòmica de l'Agència Valenciana de Salut de la Conselleria de Sanitat, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»
Diari Oficial de la Generalitat Valenciana


Sumari del DOGV 6688, del 10-01-2012 (2011/13231)

Formalització de contracte número CNMY11/1C/16. Servici per a la realització de treballs de seguiment i avaluació de les iniciatives de formació contínua.
----------------------------------------------------------------------------------------------------------------------------------------------------------

### Dades del document

Número de DOGV
:   6688

Data del DOGV
:   10-01-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/13256


Data del document
:   29-12-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * contracte de serveis
    * adjudicació de contracte administratiu

Formalització de contracte número CNMY11/1C/16. Servici per a la realització de treballs de seguiment i avaluació de les iniciatives de formació contínua. [2011/13792]  
1. Entitat adjudicadora  
a) Organisme: Servici Valencià d'Ocupació i Formació.  
b) Dependència que tramita l'expedient: Servici de Contractació i Gestió Patrimonial.  
c) Número d'expedient: CNMY11/1C/16.  
d) Direcció d'Internet del perfil de contractant: .  
2. Objecte del contracte  
a) Tipus: servici.  
b) Descripció: servici per a la realització de treballs de seguiment i avaluació de les iniciatives de formació contínua.  
c) CPV: 79411000-8.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: pluralitat de criteris.  
4. Valor estimat del contracte: 394.850,00 €.  
5. Pressupost base de licitació  
a) Import net: 394.850,00 €.  
b) Import total: 465.923,00 €.  
c) Finançament: Servicio Público de Empleo Estatal.  
6. Formalització del contracte  
a) Data d'adjudicació: 4 de novembre de 2011.  
b) Data formalització del contracte: 23 de desembre de 2011.  
c) Contractista: Instituto de Consultoría y Formación, SLL.  
d) Import o cànon d'adjudicació:  
Import net: 315.875,00 €.  
Import total: 372.732,50 €.  
e) Avantatges de l'oferta adjudicatària: oferta econòmicament mes avantatjosa.  
  
València, 29 de desembre de 2011.- El conseller d'Educació, Formació i Ocupació, p. d. f. (R 01.09.2011), el secretari autonòmic de Formació i Ocupació: Román Ceballos Sancho.
Diari Oficial de la Generalitat Valenciana


Sumari del DOGV 6846, del 23-08-2012 (2012/8060)

Notificació de la sentència dictada en el juí verbal número 2927/2010.
----------------------------------------------------------------------

### Dades del document

Número de DOGV
:   6846

Data del DOGV
:   23-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8060


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el juí verbal número 2927/2010. [2012/8060]  
Juí verbal 002927/2010  
Part demandant: Pecres, SL.  
Part demandada: Curtidos José Javier, SL.  
Sobre: altres verbals.  
En el juí a què es fa referència s'ha dictat la resolució el text de la qual, literalment, és com seguix:  
«Dispositiva  
Estime la demanda promoguda per la procuradora, senyora Torregrosa Grimá, en nom i representació de la mercantil Pecres, SL, contra la mercantil Curtidos José Javier, SL, declarada en estat processal de rebel·lia, i condemne esta última a abonar a la part actora la suma de 790,90 euros amb els interessos legals des de la data d'interpel·lació judicial, així com al pagament de les costes processals produïdes.  
  
Notifiqueu la present resolució a les parts amb indicació que en la seua contra no es pot interposar cap recurs, de conformitat amb allò que disposa l'article 455 LEC, en la seua redacció de la Llei 37/2011, de 10 d'octubre.  
Expediu-ne una testimoniança i uniu-la a esta causa i registreu l'original en el llibre de sentències civils d'este Jutjat.  
Esta és la sentència que pronuncie, mane i firme».  
En atenció al desconeixement de l'actual domicili o residència de la part demandada, d'acord amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana, per a portar a efecte la diligència de notificació.  
  
Torrevieja, 4 de juliol de 2012.- La secretària judicial: Amparo Marco Martínez Arenas.
Diari Oficial de la Generalitat Valenciana


Sumari del DOGV 6798, del 18-06-2012 (2012/5162)

Notificació de la sentència dictada en el juí ordinari número 1185/2010.
------------------------------------------------------------------------

### Dades del document

Número de DOGV
:   6798

Data del DOGV
:   18-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5162


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el juí ordinari número 1185/2010. [2012/5162]  
Procediment ordinari 001185/2010  
De: Caixa d'Estalvis de València, Castelló i Alacant (Bancaixa).  
Procurador: Javier Roldán García.  
Contra: Amanda Yissel Villacres Fernández.  
M.ª Asunción Solís García del Pozo, magistrada jutgessa del Jutjat de Primera Instància número 14 de València, mitjançant este edicte faig saber:  
Que en este Jutjat es tramiten les actuacions de juí ordinari número 1185/2010, promogudes per Bancaixa, representat pel procurador Javier Roldán García, contra Amanda Yissel Villacres Fernández, sobre la reclamació d'una quantitat, en les quals s'ha dictat la Sentència número 266/2011, en data 15 de desembre de 2011, que té la dispositiva següent:  
«Estime la demanda formulada pel procurador dels tribunals Javier Roldán García, en nom i representació de la Caixa d'Estalvis de València, Castelló i Alacant (Bancaixa), contra Amanda Yissel Villacres Fernández, i condemne la demandada esmentada a pagar a l'actora la suma de huit mil quatre-cents catorze euros i setanta cèntims (8.414,70 €), més els interessos, d'acord amb el que s'ha pactat en la pòlissa. I amb la imposició de costes processals a la demandada.  
I perquè valga de notificació de sentència de forma legal a la demandada Amanda Yissel Villacres Fernández, en parador desconegut, i es publique al tauler d'anuncis d'este Jutjat i en el Diari Oficial de la Comunitat Valenciana, expedisc este edicte.  
  
València, 3 de febrer de 2012.- La secretària judicial: Yolanda Giménez Ponce.